Diari Oficial de la Generalitat Valenciana


Sumari del DOGV 101, del 15-04-1983 (1983/802188)

REIAL DECRET 4.142/1982, de 29 de desembre, sobre consolidació de les transferències efectuades a la Comunitat Valenciana en fase pre-autònomica.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4142/dof/vci/html**

### Dades del document

Número de DOGV
:   101

Data del DOGV
:   15-04-1983

Secció del DOGV
:   DISPOSICIONS GENERALS

Número del document
:   1983/802188


Data del document
:   29-12-1982

Organisme emissor
:   Ministeri d'Administració Territorial

Tipus de document
:   Reial decret

Reial Decret 4142/1982, de 29 de desembre, sobre consolidació de les transferències efectuades a la Comunitat Valenciana, en fase pre-autonòmica.  
L'Estatut d'Autonomia de la Comunitat Valenciana aprovat per la Llei Orgànica 5/1982, d?1 de juliol, no preveu l'assumpció per la Comunitat Autònoma, una vegada constituïda, de les funcions i dels serveis traspassats en règim de pre-autonomia, conformement al que disposen els articles seté i vuité, lletra c), del Reial Decret-llei 10/1978, de 17 de març, pel qual s'aprovà el règim preautonòmic per al País Valencià i al Reial Decret 477/ 1978, de 17 de març, pel qual es desenvoluparen les previsions de l'esmentat Reial Decret-llei.   
Cal, per tant, deixar clarament establerta aquesta assumpció de funcions i serveis per la Comunitat Valenciana, a fi d'assegurar la deguda continuïtat en l'exercici i la gestió, i en aquest sentit la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana en la reunió del dia 27 de desembre de 1982, ha adoptat l?acord oportú.   
En virtut d?açò, a proposta del Ministre d'Administració Territorial, i prèvia deliberació del Consell de Ministres en la reunió del dia 29 de desembre de 1982,   
DECRETE:   
Article 1.er 1. La Generalitat Valenciana assumirà amb caràcter definitiu i sense solució de continuïtat, les funcions, serveis i recursos traspassats al Consell del País Valencià, a l'empar del que preveuen els articles seté i vuité, lletra c), del Reial Decret-llei 10/1978, de 17 de març, i el Reial Decret 477/1978, de la mateixa data, pels Reials Decrets de Transferències corresponents relacionats a l'annex que acompanya aquesta norma.   
2. Les transferències realitzades s?hauran d'adaptar als termes de l'Estatut d'Autonomia de la Comunitat Valenciana.   
3. El personal transferit en règimen de pre-autonomia quedarà en la situació administrativa prevista en l'article 11 del Reial Decret 4.015/1982, de 29 de desembre, i en el Reial Decret 2.545/1980, de 21 de novembre.   
Art. 2.on L'efectivitat del que preveu aquest Reial Decret es considerarà produïda des de la constitució dels òrgans de govern de la Comunitat Valenciana, conformement al que disposa la disposició transitòria setena, lletra a), de la Constitució, i la disposició transitòria tercera de l'Estatut d'Autonomia de la Comunitat Valenciana.   
Donat a Madrid, a 29 de desembre de 1982.   
JOAN CARLES R.   
El Ministre d'Administració Territorial,  
TOMAS DE LA QUADRA SALCEDO  
FERNANDEZ DEL CASTILLO  
ANNEX  
Relació dels Reials Decrets de Transferència de competències i serveis de l'Administració de l'Estat al Consell del País Valencià en règim de preautonomia:   
- Reial Decret 299/1979, de 26 de gener, sobre transferències de competències de l'Administració de l'Estat al Consell del País Valencià en matèria d'Agricultura, Urbanisme, Fires Interiors i Transports. («Boletín Oficial del Estado» de 22 de febrer).   
-Reial Decret 695/1979, de 13 de febrer, sobre transferències de competències de l'Administració de l'Estat al Consell del País Valencià en matèria d?Interior. («Boletín Oficial del Estado» de 4 d'abril).   
- Reial Decret 2.917/1979, de 17 de desembre, pel qual s'amplien en matèria d'Agricultura, les transferències de competències de l'Administració de l'Estat a la Generalitat de Catalunya, Diputació General d'Aragó, Consell del País Valencià, Junta d'Andalusia i Consell Interinsular de les Illes Balears. («Boletín Oficial del Estado» de 7 de gener de 1980).   
- Reial Decret 278/1980, de 25 de gener, sobre transferències de competències de l'Administració de l'Estat al Consell del País Valencià en matèria d'Activitats Molestes, Insalubres, Nocives i Perilloses, Cultura i Sanitat. («Boletín Oficial del Estado» de 20 de febrer).   
- Reial Decret 2.965/1981, de 13 de novembre, sobre inspecció, sancions i delegació d'atribucions a diversos Ens pre-autonòmics en matèria de Transports. («Boletín Oficial del Estado» de 19 de desembre).   
- Reial Decret 251/1982, de 15 de gener, sobre transferència de competències, funcions i serveis de l'Administració de l'Estat a Ens pre-autonòmics en matèria de Serveis i Assistència Socials. («Boletín Oficial del Estado» de 15 de febrer).   
-Reial Decret 3.527/1981, de 18 de desembre, sobre traspàs al Consell del País Valencià dels mitjans personals, pressupostaris i patrimonials necessaris per a l'exercici de les competències en matèria de Transports transferides pel Reial Decret 2.965/1981, de 13 de novembre. («Boletín Oficial del Estado» de 25 de febrer de 1982).   
- Reial Decret 340/1982, de 15 de gener, sobre transferències de competències, funcions i serveis de l'Administració de l'Estat a Ens pre-autonòmics en matèria de Sanitat (AISNA). («Boletín Oficial del Estado» d?1 de març).   
- Reial Decret 3.533/1981, de 29 de desembre, pel qual es transfereixen competències en matèria d'Agricultura i Pesca al Consell del País Valencià. («Boletín Oficial del Estado» de 3 de març de 1982).


Còpia Permalink ELI